12/07/2011 | Administración LocalMunicipal
Oleiros
Secretaría Xeral
Edicto decreto 2485/2011

Por Decreto de alcaldía nº 2485/2011, de 16 de Xuño creáronse as áreas de goberno local, do que se deu coñecemento ó Pleno do Concello, na súa sesión extraordinaria do 20 de Xuño de 2011. En conformidade cos artigos 13 da Lei 30/1992, do 26 de Novembro e 43,44 e 114 e seguintes do Real Decreto 2586/1986, do 28 de Novembro, faise público mediante este edicto o contido das resolucións tomadas: Primeiro.- Créanse as seguintes áreas de goberno local, que poderán ser obxecto dunha delegación específica nos termos do artigo 43.3 do ROF, e que comprenden os correspondentes sectores de actividade: Baixo a dirección da Alcaldía, correspóndelle a coordinación das diferentes áreas municipais, os medios de comunicación do Concello, emisora municipal e publicacións municipais, a política de comunicación e relacións institucionais, a xestión das políticas de calidade do Concello, prensa, protocolo e a contratación administrativa, así como todas aquelas materias non asignadas expresamente a outra área de goberno. Incorpora tamén esta área o control da xestión municipal e a xestión do catastro. Ocúpase esta área, na materia de economía e facenda, da xestión económica do Concello, seguimento e control dos orzamentos, xestión económica e financeira da administración, seguimento e control de investimentos, preparación dos orzamentos, xestión de pagamentos e cobros, xestión tributaria e de recadación, política fiscal e preparación de ordenanzas fiscais. A esta área correspóndelle dentro do eido organizativo, os aspectos relativos á organización administrativa do Concello e ós métodos de traballo, a coordinación do funcionamento da Administración municipal, o padrón municipal e estatística. Correspóndelle tamén o impulso e difusión do uso das tecnoloxías da información e o coñecemento no funcionamento da Administración. A esta área correspóndelle tamén a xestión da seguridade cidadá, control e ordenación do tráfico en vías urbanas, protección civil e Policía Local, o exercicio das competencias municipais en materia de transporte e mobilidade, incluída as autorizacións de transporte de viaxeiros en autotaxis, a xestión dos cemiterios municipais, a utilización da vía pública para a realización de espectáculos públicos e actividades recreativas, limpeza de fincas e tenencia de animais potencialmente perigosos. Esta área comprende a xestión das competencias municipais sobre a ordenación do territorio e o urbanismo, tramitación de planes e instrumentos de ordenación urbanística, xestión urbanística, concesión de licenzas urbanísticas e de actividades, disciplina urbanística, redacción de instrumentos de ordenación urbanística, concesión de licenzas para o exercicio de actividades e exercicio en xeral, das competencias en materia de disciplina urbanística que as normas en vigor outorgan ós municipios, así como o medio ambiente. Correspóndelle a xestión do persoal do Concello e do Organismo Autónomo Municipal de Cultura, a axilización da tramitación de procedementos e a política de información ó cidadá, así como a xestión da participación destes na vida municipal, a cooperación ó desenvolvemento e solidariedade. Correspóndelle a planificación das obras municipais, a preparación dos planes de obras e a aprobación de proxectos de obras, a xestión da contratación e as expropiacións, agás cando se utilice o sistema de expropiación para a execución das determinacións do planeamento urbanístico, conforme cos artigos 140 e seguintes da Lei 9/2002, do 30 de decembro. Esta área xestiona os servizos básicos municipais, ciclo da auga, limpeza de vías públicas, alumeado público. Inclúese o mantemento de vías públicas e infraestruturas urbanas (mobiliario urbano, redes de servizos,.), a inspección e control de servizos públicos que se prestan a través de terceiros, o mantemento e conservación de parques, xardíns e zonas verdes, así como o mantemento de edificios e instalacións municipais, a xestión da utilización do subsolo da vía pública para a instalación de servicios. Esta área xestiona as políticas municipais de prestación de servicios asistenciais ós cidadáns, de atención ás situacións de marxinación e exclusión social, medidas de integración social, política de inmigración, muller e atención á terceira idade, políticas de igualdade efectiva, participación cidadá, así como os programas de voluntariado. Nos campos de sanidade e consumo intégranse as políticas municipais de protección da salubridade pública en uso das competencias que atribúe ó municipio a normativa sectorial, control sanitario de establecementos, alimentos e bebidas, información e defensa de consumidores e usuarios, xestión das competencias municipais en materia de consumo. Intégranse tamén nesta delegación a xestión de mercados e a venda ambulante. Tamén, a política municipal de vivenda. Esta área comprende a xestión das competencias municipais relativas a todos os servizos de relacionados coa promoción e fomento da cultura, o arte, as bibliotecas, o deporte, a educación, a xuventude, a política lingüística, a formación profesional e a prospección e promoción de emprego; incluíndo tanto o deseño e execución das políticas municipais a seguir nestes eidos como a elaboración da programación anual de actividades e servizos na que se plasmen ditas políticas, e a súa á execución material. A promoción económica e o desenvolvemento local integran as políticas públicas tendentes á dinamización e potenciación da vida económica local, o deseño de plans estratéxicos de desenvolvemento económico, a planificación económica, a fixación de obxectivos para a promoción de actividades económicas no Concello, as relacións cos axentes sociais na procura de políticas integrais de desenvolvemento e o fomento de actividades económicas a través da cooperación pública en plans e en xeral aquelas políticas públicas que propugnen e incentiven o desenvolvemento de sectores produtivos e de actividades económicas para un desenvolvemento axeitado da vida económica do municipio. Integrase nesta area a xestión de feiras (a do mel e as tradicionais). Tamén correspóndelle a xestión das políticas municipais en materia de turismo e no eido do ensino, a xestión das escolas infantís municipais. Segundo.- A xestión das políticas públicas municipais de cultura, ensino, formación e emprego, xuventude, política lingüística e deportes exerceranse a través do Organismo Autónomo Municipal de Cultura, de acordo cos seus estatutos e conforme coas resolucións que dicte a Presidencia do Consello de administración. Terceiro.- Corresponderá á Alcaldía, a través da área de Presidencia, a coordinación do funcionamento das áreas municipais, así como a resolución dos conflitos positivos ou negativos que xurdan sobre a adscrición a unha área determinada dunha concreta materia. Contra esta resolución, que pon fin á vía administrativa, poderán os interesados interpoñer os seguintes recursos: a)- Con carácter potestativo un recurso de reposición diante do mesmo órgano que ditou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da Lei 30/1992, do 26 de novembro, do réxime xurídico das administracións públicas e do procedemento administrativo común (LPAC). b)- Directamente contra esta resolución poderase interpoñer un recurso contencioso administrativo diante dos Xulgados do Contencioso Administrativo da cidade da Coruña, no prazo de dous (02) meses, a contar desde o día seguinte ó de recepción da notificación desta resolución, de acordo co disposto no artigo 46.1 da Lei 29/1998, do 13 de xullo, reguladora da Xurisdición Contencioso Administrativa (LXCA). No caso de desestimación presunta do recurso de reposición, desestimación que se produce polo transcurso do prazo dun (01) mes desde a presentación do recurso sen que se teña recibido a notificación da resolución correspondente, o prazo para a presentación do recurso contencioso administrativo será de seis (06) meses, a contar desde o día seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. OLEIROS, 27 de xuño de 2011 O alcalde Ángel García Seoane